ཡིན་ན། །འདི་ལ་བསལ་བྱ་ཅེས་སོགས་
ཀྱི། །ཚིགས་བཅད་གཉིས་དང་འགལ་འགྱུར་ཏེ། །གཞུང་དེས་གློ་བུར་རྣམ་དག་གི །ཆོས་སྐུ་སྙིང་
པོ་བསྟན་ཕྱིར་རོ། །ཆོས་འཁོར་གསུམ་གྱི་རིམ་པ་ཡིས། ཁམས་ཀྱི་དྲི་མ་ཕྱོགས་གཅིག་ནི། །
དག་ཚེ་སངས་རྒྱས་སྤྱོད་ཡུལ་ལ། །ཞུགས་ཚེ་སྙིང་པོའི་མདོ་ལས་གསུངས། །འོ་ན་རྒྱལ་སྲས་
འཕགས་པ་ཡིས། །དུད་འགྲོའི་སྐྱེ་གནས་དག་ལ་ཡང་། །སྙིང་པོ་མཐོང་བ་ཅི་ཞེ་ན། །རང་གི་
ཆོས་ཉིད་དྲི་མ་ཡིས། །རྣམ་པར་དག་པའི་ཆ་ཤས་གཅིགམཐོང་ཚེ་སེམས་ཅན་ཐམས་ཅད་ཀྱང་། །དེ་
95

ལྔ་རིག་དཔེ་ཚོགས་ལས།
༼པ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
དང་འདྲ་བར་མཐོང་བ་ལ། །སེམས་ཅན་ཐམས་ཅད་སངས་རྒྱས་ཀྱི། །སྙིང་པོ་ཅན་དུ་མཐོང་བ་
དང་། །ཆོས་དབྱིངས་ཀུན་འགྲོར་རྟོགས་པ་དང༌། །ཇི་སྙེད་རྟོགས་པ་ཞེས་བརྗོད་དོ། །གཞན་
དུ་རང་བཞིན་རྣམ་དག་གི །ཆོས་ཉིད་མཐོང་བ་ལ་བརྗོད་ན། །ཇི་སྙེད་མཐོང་ཚུལ་ཇི་ལྟ་ཡིན། །
གཉིས་པ་དགོངས་པའི་དོན་བཤད་པ། །དེ་ཕྱིར་བདེ་གཤེགས་སྙིང་པོ་ནི། །བདེ་བར་གཤེགས་པ་
ཉིད་ལ་བརྗོད། །དེ་ཡང་རྣམ་གཉིས་སྤངས་པ་དང་། །རྟོགས་པའི་ཁྱད་པར་གང་ཡིན་པའོ། །
དང་པོ་ལ་ཡང་དངོས་དང་ནི། །དེ་ཡི་རྗེས་མཐུན་གང་ཡིན་པའོ། །རྗེས་མཐུན་ལ་ཡང་རྣམ་པ་
གཉིས། །ཆོས་མོས་ལ་སོགས་རྒྱུ་བཞི་ཡིས། ཁམས་ཀྱི་དྲི་མ་སྦྱངས་བ་དང་། །ཐེག་པ་དམན་
པའི་ཤེས་རབ་ཀྱིས། །ཉོན་མོངས་དྲི་མ་སྤངས་པའོ། །དང་པོ་སྙིང་པོ་དངོས་ཡིན་ལ། །གཉིས་
པ་དེ་ནི་སྙིང་པོ་ཡི། །དགོངས་གཞི་ཙམ་དུའང་མ་བཤད་དོ། །རང་བཞིན་དྲི་བཅས་གློ་བུར་གྱི།
དྲི་མ་དག་དང་འབྲལ་རུང་བའི། །ཆ་ནས་བདེ་གཤེགས་སྙིང་པོ་ཡི། །དགོངས་གཞིར་གསུངས་ཀྱི་
སྙིང་པོ་དངོས། །ཡིན་པའི་བཤད་པ་གསལ་པོ་མེད། །གང་ཚེ་འཁོར་ལོ་བཞིའི་སྐྱེ་ན། །འཇོམས་པ་
དེ་ནས་རིགས་ཀྱི་ནི། །ནུས་པ་སད་ཅིང་ཆོས་མོས་སོགས། །དྲི་མ་སྦྱོང་བྱེད་རྒྱུ་བཞི་ཡིས། ཁམས་
ཀྱི་དྲི་མའི་ཕྱོགས་གཅིག་ནི། །བསལ་བར་གྱུར་ཚེ་བདེ་གཤེགས་ཀྱི། །སྙིང་པོ་དངོས་སུ་བཞག་
པ་ཡིན། །རྟོགས་པ་ལ་ཡང་ཆོས་སྐུ་དང་། །དེ་ཡི་རྗེས་མཐུན་རྣམ་པ་གཉིས། ། རྗེས་མཐུན་ལ་
ཡང་རྒྱུ་བཞི་ཡིས། ཁྱད་པར་བྱས་དང་མ་བྱས་གཉིས། །བྱས་པ་ལ་ཡང་ངོས་སྐལ་གྱི། །དྲི་མ་
དག་དང་མ་དག་གཉིས། །དག་པ་ཁོ་ན་ཆོས་སྐུ་དང་། །བདེ་གཤེགས་སྙིང་པོར་བཤད་པ་ཡིན། །
དེ་ཕྱིར་སངས་རྒྱས་སྙིང་པོ་ལ། །འདུས་བྱས་འདུས་མ་བྱས་པ་གཉིས། །ཀུན་རྫོབ་དང་ནི་དམ་
པའི་དོན། །གཉིས་སུ་རྣམ་པར་ཕྱེ་བ་ཡིན། །འདུས་མ་བྱས་པ་ཁོ་ན་ཞེས། །བཤད་པ་སེམས་
ཅན་ཐམས་ཅད་ལ། །ཡོད་རྒྱུ་དེ་ལ་བཞེད་པ་ཡིན། །དོན་དམ་བདེན་པ་ཁོ་ན་ཞེས། །བྱ་བ་
གཞན་གྱི་ལུགས་ཡིན་གྱི། །རྗེ་བཙུན་བྱམས་པའི་གཞུང་ལུགས་མིན། །དེ་ནས་རྣམ་གྲངས་
གཞན་བསྟན་པ། །ཉན་ཐོས་སྡེ་པའི་གཞུང་དག་ན། །སངས་རྒྱས་སྙིང་པོའི་བཤད་པ་མེད། །
སེམས་ཙམ་གཞུང་དུ་ཀུན་གཞི་ཡི། །སྟེང་གི་ཟག་མེད་ས་བོན་ལ། །བདེ་གཤེགས་སྙིང་པོར་
བཞེད་པ་ཡིན། །མཚན་དཔེས་བརྒྱན་ཞེས་ཟེར་བའང་ཡོད། །མཐར་ཐུག་ཐེག་པ་གསུམ་དང་ནི། །
96

སངས་རྒྱས་ཀྱི་སྙིང་པོའི་རྣམ་བཤད་མདོ་རྒྱུད་སྙིང་པོ།
འདི་ན་འགལ་བ་མི་བཞེད་དོ། །ཀུན་གཞི་སྙིང་པོར་འདོད་ཅེས་པ། །སེམས་ཙམ་པ་ཡི་གཞུང་མ་
ཡིན། །བསྙེངས་བྲལ་ཟླ་བ་གྲགས་པ་ཡིས་། །དོན་དེ་བཀག་པར་མཛད་ནས་ནི། །འཁོར་ལོ་
བར་པའི་སྤྲོས་བྲལ་ཉིད། །སྙིང་པོའི་དགོངས་གཞིར་འཆད་པ་ཡིན། །རྒྱལ་སྲས་བློ་ལྡན་ཤེས་
རབ་ཀྱིས། །རིགས་དང་དེ་བཞིན་ཉིད་དང་ནི། །ཆོས་སྐུ་གསུམ་ལ་རིམ་བཞིན་དུ། །རྒྱུ་དང་རང་
བཞིན་འབྲས་བུ་ཡིས། །སྙིང་པོ་ཞེས་བྱའི་བརྡར་བཏགས་ནས། །སེམས་ཅན་ཐམས་ཅད་སངས་
རྒྱས་ཀྱི། །སྙིང་པོ་ཅན་དུ་བཞེད་པ་ཡིན། །ལ་ལ་ཤེས་བྱ་རེ་རེ་ལའང་། ། བདེན་པ་གཉིས་གཉིས་
རབ་ཕྱེ་ནས། །དོན་དམ་བདེན་པའི་ཆ་གང་ཡིན། །སངས་རྒྱས་སྙིང་པོ་ཡིན་ཞེས་དང་། །སེམས་
ཅན་ཀུན་ལ་སངས་རྒྱས་ཀྱི། །ཆོས་སྐུ་དངོས་སུ་བཞུགས་ཞེས་པ། །སེམས་འགྲེལ་དང་ནི་རྒྱུད་
བླ་ཡི། །དགོངས་པ་ཡིན་ཞེས་འདོད་པ་ཡོད། །འཇིགས་མེད་པཎ་ཆེན་ས་སྐྱ་པས། །རིགས་
དང་ཆོས་ཀྱི་དབྱིངས་གཉིས་པོ། །སྙིང་པོ་ཡིན་པ་བཀག་མཛད་ནས། །ཆོས་སྐུ་ཁོ་ན་སངས་རྒྱས་
ཀྱི། །སྙིང་པོ་ཡིན་པར་བཞེད་པ་ཡིན། །དེ་ཡི་རིགས་པ་གང་ཞེ་ན། །ཆོས་དབྱིངས་སྙིང་པོ་མ་
ཡིན་ཏེ། །ཡིན་ན་ཤེས་བྱ་ཐམས་ཅད་ཀྱང་། །སྙིང་པོ་ཅན་དུ་ཐལ་བར་འགྱུར། །དེ་ལྟར་ན་ནི་
རིག་བྱེད་པ། །ཕྱི་ནང་ཀུན་ལ་སྐྱེས་བུ་ཡིས། ཁྱབ་པར་འདོད་པ་དག་དང་མཚུངས། །མི་
མཚུངས་གཞན་གྱི་བདེན་པར་བཏགས། །འདིར་ནི་སྤྲོས་དང་བྲལ་ཞེས་ན། །སྤྲོས་བྲལ་དགེ་བ་
མིན་ཕྱིར་དང་། །སྤྲོས་བྲལ་སྙིང་པོ་ཡིན་ནོ་ཞེས། །མཚན་མར་བཟུང་ན་བདེན་དངོས་དང་། །
སྤྲོས་མེད་སྤྲོས་པར་བྱས་པར་འགྱུར། ཁམས་ཀྱང་སྙིང་པོ་ཡིན་ན་ནི། །དྲི་མར་བཅས་ཕྱིར་
སེམས་ཅན་གྱི། ཁམས་ཡིན་སངས་རྒྱས་སྙིང་པོ་མིན། །དངོས་པོ་མེད་དང་སྤྲོས་བྲལ་བ། །ཡིན་
ནའང་ཡོན་ཏན་དབྱེར་མེད་པ། །མེད་ཕྱིར་སངས་རྒྱས་སྙིང་པོ་མིན། །སྟོབས་སོགས་ཡོན་ཏན་ཇི་
སྙེད་པ། །སྤྲོས་དང་བཅས་པ་ཡིན་ཕྱིར་རོ། །སྤྲོས་བྲལ་ལ་ཡང་མེད་དགག་དང༌། །མ་ཡིན་
དགག་པ་གཉིས་ཡོད་ལ། །དང་པོ་སྙིང་པོ་དངོས་ཡིན་ཀྱང་། །འཁོར་བ་དང་ནི་མྱ་ངན་འདས། །
གཉིས་ཀ་དེ་ལས་འབྱུང་བའི་ཕྱིར། །གཉིས་ཀའི་སྙིང་པོར་བཞག་པའོ། །དེ་ཡང་དྲི་མ་དང་
བཅས་པའི། །ཆ་ནས་སངས་རྒྱས་སྙིང་པོ་དངོས། །རང་བཞིན་གྱིས་ནི་རྣམ་དག་པའི། །ཆ་ནས་
སངས་རྒྱས་སྙིང་པོར་བཏགས། །དེ་ཕྱིར་ཁམས་དང་ཆོས་དབྱིངས་ཙམ། །གཉིས་ཀ་སྙིང་པོར་མི་
97

ལྔ་རིག་དཔེ་ཚོགས་ལས།
༼པ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
བཞེད་དོ། །དེ་ནས་སངས་རྒྱས་སྙིང་པོ་ནི། །མཚན་འཛིན་བློ་ཡིས་བཏགས་པ་ཡི། །སྤྲོས་པ་
ཐམས་ཅད་བཀག་ཤུལ་དུ། །སངས་རྒྱས་ཆོས་འགའ་འཕགས་པ་ཡི། །ཆོས་ཀྱི་སྐུ་ལ་བཞེད་པ་
ཡིན། །དེ་ལྟར་ཕར་ཕྱིན་ཐེག་པ་ནས། །བཤད་པའི་སྙིང་པོ་འདི་ཡིན་ཞེས། །དགེ་བའི་བཤེས་
དང་རྣམ་དཔྱོད་ཀྱིས། །རྙེད་གང་གསལ་བར་སྨྲས་པ་ཡིན། །གཉིས་པ་སྔགས་ཀྱི་ལུགས་བཤད་
པ། །རྒྱུད་སྡེ་འོག་མར་གསུངས་པ་ཡི། །སྙིང་པོ་ཕ་རོལ་ཕྱིན་དང་མཐུན། །རྣལ་འབྱོར་ཀུན་གྱི་
བླ་མར་ནི། །སྤྲོས་པ་ཀུན་ལ་རབ་འདས་པའི། །ཟག་མེད་བདེ་བ་ཆེན་པོ་ནི། །བདེ་བར་
གཤེགས་པའི་སྙིང་པོ་སྟེ། །དམ་པའི་དོན་གྱི་བདེན་པའོ། །དེ་ལ་མིང་གི་རྣམ་གྲངས་ནི། །རྣམ་
ཀུན་མཆོག་ལྡན་སྟོང་ཉིད་དང་། །ཟུང་དུ་འཇུག་པའི་ཡེ་ཤེས་དང་། །རང་བཞིན་དགྱེས་པ་རྡོ་རྗེ་
དང་། །རྡོ་རྗེ་སེམས་དཔའ་ཞེས་བྱ་དང་། །ཆོས་ཀྱི་དབྱིངས་ཀྱི་ཡེ་ཤེས་དང་། །ངོ་བོ་ཉིད་ཀྱི་སྐུ་
དང་ནི། །འགྱུར་མེད་བདེ་བ་ཆེན་པོ་དང༌། །ངེས་པའི་དོན་གྱི་ཧེ་རུ་ཀ །སངས་རྒྱས་སྙིང་པོ་ཞེས་
ཀྱང་བྱ། །དེ་ལ་དབྱེ་བ་རྣམ་གཉིས་ཏེ། །རང་བཞིན་ལྷན་ཅིག་སྐྱེས་པ་དང་། །བདེ་ཆེན་ལྷན་
སྐྱེས་ཡེ་ཤེས་སོ། །དང་པོ་བརྟན་གཡོ་ཀུན་ལ་སྟེ། །གཉིས་པ་ལུས་ཅན་ཐམས་ཅད་ལ། །ཆོས་
ཅན་དེ་དང་དེ་དག་ཀུན། །སངས་རྒྱས་སྙིང་པོ་ཅན་ཞེས་པ། །གསང་བ་ལས་ཀྱང་ཆེས་གསང་བ། །
བླ་མའི་དུས་ཐབས་ལེགས་བརྟེན་ནས། །དབང་བཞི་པོ་ལས་རྙེད་པར་འགྱུར། །དབང་དེས་མ་
སྨིན་སེམས་ཅན་ལ། །དེ་ལྟར་གྲགས་ན་ལྟུང་བར་འགྱུར། །ཐེག་པ་མཆོག་འདིར་མི་ཞུགས་པའི། །
ཕ་རོལ་ཕྱིན་པའི་ཐེག་པ་པས། །བརྟན་གཡོ་ཀུན་ལ་དེས་ཁྱབ་ཅེས། །དམ་བཅའ་ན་ཡང་དགོས་
ནུས་མེད། །དེ་ལ་སྙིང་པོ་གསུམ་ཡིན་ཏེ། །གཞི་ལམ་འབྲས་བུའི་དབྱེ་བའོ། །འབྲས་བུ་སངས་
རྒྱས་དངོས་ཡིན་ཕྱིར། །སྙིང་པོར་ཐེ་ཚོམ་འཚལ་མི་དགོས། །དེ་ཡང་ཆོས་ཀྱི་སྐུ་དང་ནི། ། གཟུགས་
སྐུའི་དབྱེ་བའི་གཉིས་ཡིན་ནོ། །ཕར་ཕྱིན་ཐེག་པར་གཟུགས་ཀྱི་སྐུ། །ཀུན་རྫོབ་བདེན་པ
བཤད་མོད་ཀྱི། །འདིར་ནི་ཡེ་ཤེས་སྐུ་ཡིན་ཕྱིར། །དམ་པའི་དོན་གྱི་བདེན་པའོ། །ལམ་དུས་
སྙིང་པོ་རྣམ་གཉིས་ཏེ། །རིམ་པ་གཉིས་ཀྱི་དབྱེ་བས་སོ། །རྫོགས་པའི་རིམ་པའི་ཡེ་ཤེས་ནི། ། དེ་
བཞིན་གཤེགས་པའི་སྙིང་པོ་དང་། །དམ་པའི་དོན་གྱི་བདེན་པ་དངོས། །བསྐྱེད་པའི་རིམ་པའི་
ཡེ་ཤེས་ནི། །བདེ་གཤེགས་སྙིང་པོ་དངོས་ཡིན་ཏེ། །ཅི་ཕྱིར་ཞེ་ན་ཞེན་པ་ཡི། །ཞུགས་ཚེ་
98

སངས་རྒྱས་ཀྱི་སྙིང་པོའི་རྣམ་བཤད་མདོ་རྒྱུད་སྙིང་པོ།
འབྲེལ་པས་མི་བསླུ་ཕྱིར། །དོན་དམ་བདེན་པ་དངོས་མིན་ཏེ། །རྟོག་པས་རྣམ་པར་བཏགས་ཕྱིར་
རོ། །འདི་ནི་མཐུན་པའི་དོན་དམ་སྟེ། །ཅི་ཕྱིར་ཞེ་ན་རྣལ་འབྱོར་པས། །མཉམ་པར་བཞག་པའི་
ཡུལ་ཡིན་ཕྱིར། །དེ་ཕྱིར་གསང་བ་འདུས་པ་ལས། །འདི་ལ་ཀུན་རྫོབ་བདེན་པར་གསུངས། །
སྒྱུ་མའི་སྐུ་དེའང་ཡེ་ཤེས་སྐུར། །གནས་གྱུར་ཚེ་ན་དམ་པ་ཡི། །དོན་གྱི་བདེན་པར་ཐེ་ཚོམ་མེད། །
གཞི་དུས་སྙིང་པོའང་རྣམ་གཉིས་ཏེ། །དངོས་དང་བཏགས་པའི་དབྱེ་བས་སོ། །དང་པོ་ཐེག་པ་
མཆོག་གི་ནི། །རྣལ་འབྱོར་པ་ཡི་ཡེ་ཤེས་ངོར། །གང་སྣང་ཀུན་ལ་སངས་རྒྱས་ཀྱི། །སྙིང་པོ་
དངོས་ཀྱིས་ཁྱབ་པ་སྟེ། །ཅི་ཕྱིར་ཞེ་ན་དེ་དག་ཀུན། །རྣལ་འབྱོར་པ་ཡི་བདེ་ཆེན་གྱི། །ཡེ་ཤེས་
ཉིད་དུ་རོ་གཅིག་ཕྱིར། །མ་དག་བློ་ཅན་སྐྱེ་བོ་ཡི། །རྣམ་ཤེས་ཡུལ་དུ་གང་སྣང་བ། །དེ་དག་
ཀུན་ལ་གསལ་སྟོང་ནི། །ཟུང་དུ་འཇུག་པས་ཁྱབ་པ་ལ། །སངས་རྒྱས་སྙིང་པོར་བཏགས་པ་སྟེ། །
དེ་ལས་གཞན་དུ་བདེ་ཆེན་གྱི། །ཡེ་ཤེས་དངོས་སུ་ཐལ་ཕྱིར་རོ། །ཐེག་པ་མཆོག་ཏུ་མ་ཞུགས་
པར། །བདེ་ཆེན་ཡེ་ཤེས་མཐོང་ན་ནི། །ཀུན་གྱི་ཐེག་མཆོག་ཐོབ་པར་འགྱུར། །བཅོས་མིན་
ལུས་ལ་རང་བཞིན་གྱིས། །གྲུབ་པའི་དཀྱིལ་འཁོར་དག་ལ་ནི། །མཚན་དཔེས་སྤྲས་པའི་སངས་
རྒྱས་ཀྱི། །སྐུ་དག་དངོས་སུ་བཞུགས་ཞེས་པ། །རྒྱུ་དང་ལམ་གྱི་དུས་དག་ཏུ། །གང་གི་ལུས་ངག་
ཡིད་གསུམ་གྱིས། །དྲི་མ་བཀྲུས་པའི་དབང་དུ་བྱས། །དབང་གི་མ་སྨིན་སེམས་ཅན་ལ། །གྲུབ་
པའི་དཀྱིལ་འཁོར་བཞུགས་སོ་ཞེས། །བྱ་བ་སྔགས་ཀྱི་ལུགས་མིན་ཏེ། །ཡིན་ན་དབང་གིས་མ་
སྨིན་པའི། །སྔགས་ཀྱི་སངས་རྒྱས་ཡིན་པར་འགྱུར། །དེ་ཕྱིར་གསལ་སྟོང་འཁོར་བ་དང་། །
སངས་རྒྱས་གཉིས་ཀའི་སྙིང་པོ་སྟེ། །ཐབས་ཀྱིས་ཟིན་པའི་ཟུང་འཇུག་ནི། །སངས་རྒྱས་སྙིང་པོ་
དངོས་ཡིན་ལ། །འཁོར་བའི་སྙིང་པོར་བཏགས་པའོ། །ཐབས་ཀྱི་མ་ཟིན་ཟུང་འཇུག་ནི། །
འཁོར་བའི་སྙིང་པོ་དངོས་ཡིན་ལ། །སངས་རྒྱས་སྙིང་པོར་བཏགས་པའོ། །དེ་ཕྱིར་ཐབས་ཀྱིས་
ཟིན་པ་ལ། །འཁོར་བའི་ཆོས་ཀྱིས་མ་གོས་ཤིང་། །ཐབས་དང་བྲལ་ཡང་གསལ་བ་དང་། །སྟོང་
པ་ཟུང་འཇུག་མི་འབྲལ་ཕྱིར། །འཁོར་འདས་དབྱེར་མེད་ཅེས་བྱའོ། །མདོར་ན་མཐོང་བའི་ལམ་
ཐོབ་ནས། །གཟིགས་ངོར་བརྟན་གཡོ་ཐམས་ཅད་ལ། །སངས་རྒྱས་སྙིང་པོས་ཁྱབ་པ་སྟེ། །དོན་
གྱི་ཡེ་ཤེས་བརྙེས་ཕྱིར་རོ། །དེ་ཕྱིར་ཐེག་ཆེན་ལུགས་གཉིས་པོ། །གཅིག་ཏུ་བསྲེ་བར་མི་བྱ་སྟེ། །
99
99

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼པ༽
ཕ་རོལ་ཕྱིན་པར་རྒྱུ་དུས་སུ། །འབྲས་བུ་གྲུབ་པ་བཀག་ཕྱིར་དང་། །བླ་མེད་ཐེག་པར་འབྲས་བུ་
ནི། །ལམ་དུ་བྱེད་པར་ཡིན་ཕྱིར་རོ། །དེ་ལྟར་རྣམ་པར་བཤད་པ་ལས། །བྱུང་བའི་དགེ་བ་རྣམ་
དཀར་བ། །དེས་ན་མ་གྱུར་འགྲོ་ཀུན་གྱིས། །ངེས་དོན་ཟབ་མོའི་དོན་ཤེས་ཤོག །ཚུལ་འདི་ས་
སྐྱོང་བཀྲ་ཤིས་མགོན། །མཆེད་དང་བཅས་པའི་འབྱོར་བ་ཡི། །ཡིད་བཞིན་རྒྱ་མཚོར་ངལ་གསོ་
བ། །རྗེ་བཙུན་དགྱེས་བའི་བཤེས་གཉེན་གྱིས། །མགྲིན་པའི་དཔལ་ལས་དེ་རིང་འཁྲུངས། །
མི་བདག་བློན་པོར་བཅས་པ་ཡི། །ཡིད་ལ་བཞེད་སྐུ་དེ་དག་ནི། །ཆོས་དང་སྲིད་ཀྱི་གཞུང་ལུགས་
བཞིན། །མ་ལུས་ལེགས་པར་གྲུབ་གྱུར་ནས། །ཕ་རོལ་རྒོལ་བ་མེད་པ་དང་། །མངའ་འབངས་
ཐམས་ཅད་བདེ་བ་དང་། །དབུ་འཕངས་རྟག་ཏུ་མཐོ་བར་ཤོག།
ཅེས་སངས་རྒྱས་ཀྱི་སྙིང་པོའི་རྣམ་པར་བཤད་པ་མདོ་རྒྱུད་ཀྱི་སྙིང་པོ་ཞེས་བྱ་བ་འདི་ནི་རྐོང་
སྟོན་མགོན་པོ་རྒྱལ་མཚན་གྱིས་བསྐུལ་བའི་ངོར། ཡུལ་དབུས་ཀྱི་ཐོས་པ་འཛིན་པའི་དགེ་སློང་
དཔལ་ཤཱཀྱ་མཆོག་ལྡན་དྲི་མེད་ལེགས་པའི་བློས་རྒྱལ་བ་ཞེས་བྱ་བ་ཤིང་ཕོ